section_heading: Važnost skladišta i planovi JNA
paragraph_text: Vojno skladište bilo je 4. po količini streljiva i eksploziva u JNA. Osim što je njegov pad u hrvatske ruke značio životno važno opskrbljivanje slabo naoružanih hrvatskih snaga, skladište u Oštarijama imalo je ulogu opskrbe velikosrpskih pobunjenika kojima je davalo autonomiju i samostalnost djelovanja, te da ne moraju biti ovisni o dopremi sa strane. Već odmah nakon održavanja za JNA neželjenih demokratskih izbora, JNA je oduzela oružje TO a iz Zonskoga štaba TO RijekaIvan Vuković: OPĆINA OGULIN U DOMOVINSKOM RATU  Filozofski fakultet u Zagrebu. Zagreb, 2015. stigla je i naredba da se Rajonski štab Plaški dodatno naoruža. Četiri kamiona puna naoružanja i streljiva stigla su im iz skladišta u Skradniku. Krajem lipnja 1991. godine, helikopterom JNA je dovezla veću količinu oružja u Janju Goru. Otkad je podijeljeno oružje, počele su se držati organizirane seoske straže.